GiliGold/VAD_KnessetCorpus huggingface dataset:
אורי סבג:
 ואני אתייחס גם ברמה המהותית וגם ברמה התפעולית
אורי סבג:
      ברמה המהותית, באמת, הכנסנו פרמטרים שבסופו של יום בוחנים נזקקות סוציו-אקונומית
אורי סבג:
 אני חס וחלילה לא מטיל דופי, אבל אני אומר, בסופו של דבר הוועדה ישבה ובחנה את הבחינה הסוציו-אקונומית
אורי סבג:
 עכשיו, אני מתאר לעצמי שהיו"ר מכיר את זה, אבל בסופו של דבר אין אמות מידה שהן במאה אחוז יקראו לכל פרט ופרט וכל נושא ונושא
אורי סבג:
 אבל כן החלטנו שסט הקריטריונים הזה, הבנו שהוא מתכלל כמה שיותר נזקקות סוציו-אקונומית
אורי סבג:
כדי לסבר את האוזן, השנה, פעם ראשונה נוסף קריטריון של הכנסה לנפש שבוחן את הכנסות ההורים או הסטודנט לפי המצב שלו, זה תלוי בגיל שלו ואם הוא עומד כיחידה עצמאית ויש לו ילדים או לא עומד כיחידה עצמאית והוא עדיין נשען על הכנסות הורים או נעזר בהכנסות הורים
אורי סבג:
 ואנחנו מבינים היום שהקריטריון הזה, בין היתר, בוחן נזקקות סוציו-אקונומית ברמה הרבה יותר נכונה והקריטריון הזה לא היה קיים
אורי סבג:
 והמלגה הזאת, בסופו של יום, בנוסף למלגות נוספות שאנחנו מעניקים לאוכלוסיות ייחודיות במועצה להשכלה גבוהה; לערבים, חרדים, יוצאי אתיופיה וכן הלאה, המלגה הזאת בסופו של דבר מדוברת על בחינה סוציו-אקונומית
אורי סבג:
 יש לה עוד קריטריונים נוספים
יצחק פינדרוס:
יש כזה קריטריון ערבי, חרדי וסוציו-אקונומי? זה שלושה סוגים
קריאה:
בואו לא נדבר על הקריטריונים פה, זה נושא - - -
אורי סבג:
לא לא, אני רק רוצה לתת מסגרת להכל, אני אתייחס להכל, אני מבטיח
יצחק פינדרוס:
אני יודע שאני נראה חרדי ולכן מיד זה - - -
אורי סבג:
לא, חס וחלילה
אורי סבג:
 אני רק אומר, יש מערכי מלגות שנותנים מלגות לאוכלוסיות הייחודיות
אורי סבג:
 בנוסף לכך, יש את מערך המלגות הזה שמדובר לא לאוכלוסייה ספציפית כדי לסייע לה להסיר חסמים מסוימים, אלא לכלל הסטודנטים
אורי סבג:
 כמובן, שוב, בהתאם למגבלת התקציב
אורי סבג:
      השנה חילקנו מעל ארבע-עשרה אלף מלגות
אורי סבג:
 צריך לזכור את זה כל הזמן
אורי סבג:
 אנחנו חילקנו מעל ארבע-עשרה אלף מלגות
אורי סבג:
 זה דומה גם למספרים שהיו בשנים קודמות
אורי סבג:
 אנחנו צפויים לעלות במספר הזה לאור הערעורים ולהתקרב, לעניות דעתי, לאזור החמש-עשרה אלף, אבל אנחנו נדע את זה רק בשבועות הקרובים אחרי שכלל הערעורים ייבחנו
אורי סבג:
      השינוי הזה, התפעולי והמהותי, גוזר מספר דברים
אורי סבג:
 גוזר גם את העובדה שבאמת הייתה אולי איזושהי הישענות על קריטריונים מסוימים ועכשיו יש שינוי מסוים ואז זה באמת מייצר איזושהי, אולי, עוגמת נפש של למה נבחנתי בעבר ככה וכעת אני נבחן ככה
אורי סבג:
 אני אומר, אנחנו ניסינו לעשות את הדברור ואת השקיפות של הדבר הזה כמה שיותר בהנגשת המידע
אורי סבג:
 אני מודע לכך שלא היינו מושלמים ואנחנו עדיין, בסופו של דבר שנה ראשונה ויש לנו חבלי לידה
אורי סבג:
 אנחנו כן, גם בשנה הקרובה, אני מקווה שנוכל לפעול הרבה יותר, גם להגברת השקיפות
אורי סבג:
 בסופו של דבר היום, אם נכנסים לאתר, בתוך השאלות והתשובות שיש באתר המלגה ונכנסים ושואלים איך מחשבים את הקריטריון הזה והזה, יש את מלוא המידע, לדעתי אפילו יותר טוב ממה שאני יודע, כדי להבין למה אני זכאי ולמה אני לא זכאי
יצחק פינדרוס:
בדיוק
יצחק פינדרוס:
 רוב התלונות שאנחנו קיבלנו, מה שאני זוכר לפחות באימיילים שאני קראתי, רובם הגיעו ישר לוועדה אבל יש חלק שהגיעו אליי
יצחק פינדרוס:
 רוב התלונות, הייתי אומר זה ברמת 90%-10% אפילו, זה לא למה אנחנו לא זכאים, תעזור לי להיות זכאי, אלא לא קיבלתי מענה, התעלמו מהניסוחים שזה, אף אחד לא מדבר איתי, אני אין לי מושג על מה זה - - -
קריאה:
יש פה את הנציגה של - - -
אורי סבג:
כן, כן, אני אתייחס להכול, אני אתכלל את כל המענים ואז גם ניתן לאלון ואיתן שמפעילים לנו את המלגה, אולי הם גם ירצו לתת את הפן שלהם
אורי סבג:
 אבל אני אגיד רגע בעצם איך אנחנו פועלים כדי להנגיש את המידע הזה וכדי לתת שירות לסטודנט
אורי סבג:
      מעבר לאתר המלגה, מעבר לפרסומים שיצאו ברשתות, וכולי וכולי, יש לנו בעצם מוקד טלפוני
אורי סבג:
 לא נערכנו מספיק טוב לנושא של המוקד הטלפוני
אורי סבג:
 לקראת שנה הבאה, אנחנו עומדים לעבות את המוקד הטלפוני
אורי סבג:
 צריך להבין שבסופו של דבר יש פה מסה של מעל ארבעים אלף סטודנטים שיכולים ורשאים לפנות בשאילת שאלות וזה לגיטימי וזה בסדר
אורי סבג:
 נתנו מענה, קודם כל, דרך פלטפורמה של מוקד טלפוני
אורי סבג:
 אחרי שהבנו שהמוקד הטלפוני לא מספק, הגדלנו אותו אד-הוק באותם רגעים, שזה גם היה משהו שהוא מורכב כי בהתקשרויות וכולי, זה לפעמים קצת מורכב אבל בכל זאת הגדלנו אותו
אורי סבג:
 מעבר לזה, הוספנו מענה תוך כדי, הכל תוך כדי הליכה של המלגה
אורי סבג:
 הוספנו מענה דרך הדואר האלקטרוני
אורי סבג:
 סטודנטים בעצם יכלו לפנות דרך הדואר האלקטרוני
אורי סבג:
 מי שלא הרגיש מסופק דרך המענה הטלפוני, אם לא ענו לו וכו', יכול לפנות דרך הדואר האלקטרוני
אורי סבג:
 אנחנו מבינים שזה עדיין לא מספק
אורי סבג:
     לקראת השנה הבאה אנחנו עומדים לעבות את זה
אורי סבג:
 אני לא יודע להתחייב מספרית אבל אני מתאר לעצמי שבין להכפיל לבין לשלש את מספר המוקדנים הטלפוניים
יצחק פינדרוס:
אני עכשיו אשאל שאלת קיטבג
יצחק פינדרוס:
 אתם יודעים שנה שעברה אם הם נתנו לכם שירות, משרד החינוך נתן לכם שירות? האם היה להם מוקד טלפוני יותר גדול, יותר פקידים או פחות? כי יש לי תחושה, אני עוד פעם אומר, זו תחושה
יצחק פינדרוס:
 אני לא התעמקתי, אני פשוט שומע, קיבלתי את האימיילים, אני שומע את התלונות ואני שומע אותך
יצחק פינדרוס:
 אולי יכול להיות משהו בחלק הראשוני, זאת אומרת, בהגשה יש איזושהי תקלה? כמו שהיא אמרה, כותבים שלושה ילדים במקום שישה
אורי סבג:
אז אני בכוונה חילקתי את זה - - -
יצחק פינדרוס:
 ואז זו שרשרת
יצחק פינדרוס:
 ואז היא יכולה להתקשר לברר ואז צריך מישהו שיענה לה לטלפון ואז צריך מישהו שיקבל את האימייל של הערעור
יצחק פינדרוס:
 זאת אומרת, אני רוצה לשאול אותך ממבט על, משרד החינוך היה לו יותר אנשים במוקד הטלפוני? היה לו פחות אנשים במוקד הטלפוני? היה לו יותר תלונות או פחות תלונות? איך זה עבד?
אורי סבג:
קודם כל, אני אגיד עובדתית, המוקד הטלפוני בשנים קודמות, היו לו גם כשלים
אורי סבג:
 היינו בדיונים דומים גם לאור העובדה הזאת
אורי סבג:
 כן, היה
אורי סבג:
 זה, בין יתר הסיבות, אני שקוף וכנה, אולי לא כולם מכירים את זה אבל בשנים קודמות גם היו - - -
יצחק פינדרוס:
הוועדה פה לא מכירה, אני שאלתי עוד פעם
אורי סבג:
בסדר, אני אומר, הוועדה לא מכירה אבל אני מתאר לעצמי שגם פניות הציבור שלנו וגם פניות הציבור של משרד החינוך וגם נדבר עם נציגי משרד החינוך שתפעלו לנו את זה בשנים קודמות
יצחק פינדרוס:
גם ועדת החינוך טענו שלא היה להם?
אורי סבג:
אדוני אומר עובדתית, אם נביא את הנציגים המקצועיים - - -
יצחק פינדרוס:
הייתה לי התלבטות עם יו"ר ועדת החינוך, אם אנחנו נכנס את הוועדה או הוא יכנס את הוועדה
יצחק פינדרוס:
 אני אזכיר לכם שיש דיון בכנסת, תמיד האם זה טוב שחבר כנסת שהשר שלו נמצא במשרד הוא יפקח עליו, ולכן - - -
אורי סבג:
אז, אני אומר, יש פה שני צירים
אורי סבג:
     ציר אחד זה באמת להנגיש את המידע כדי שהדברים יהיו הרבה יותר שקופים ומונגשים לסטודנט
אורי סבג:
 לצורך העניין, אני אומר, בסוף, ארבעים ומשהו אלף הגישו בקשה
אורי סבג:
 אותם סטודנטים שאולי לא הצליחו או נתקלו בהגשת בקשה, אנחנו ערים לזה והאתר, בשנה הבאה יקפצו פופ-אפים שיזכירו לסטודנטים להגיש את הבקשה, אנחנו עושים גם עבודה על זה מבחינת התכנות של המערכת
אורי סבג:
     לצד זה, יש גם את הנושא של המוקד הטלפוני
אורי סבג:
 שכמו שאני אומר, אנחנו עומדים בין להכפיל לבין לשלש אותו
אורי סבג:
 כמובן, צריך להבין שזה גם בפיקים
אורי סבג:
 יש פיקים של ערעורים, יש פיקים של בקשת הבקשה וכו' ולכן המוקד ינותב בהתאם
אורי סבג:
 אבל בסופו של דבר, אנחנו חד משמעית אומרים את זה על השולחן, אמרנו את זה גם ליו"ר וועדת החינוך, אנחנו עומדים להגדיל את כוח האדם במוקד הטלפוני על מנת לספק מענה טוב יותר בשנים הבאות
אורי סבג:
      בנוסף לכך, הוספנו עוד שבוע להגשת הערעורים למלגה כדי באמת, שוב, אנחנו מבינים שיש פה איזשהו אירוע
יצחק פינדרוס:
עוד שבוע עד מתי?
קריאה:
זה היה עד ה-29
אורי סבג:
כן
אורי סבג:
 אז אני אומר, אנחנו לא נצלול פה לפנייה פנייה
אורי סבג:
 גם צריך להבין, גם הפניות שהגיעו לנו דרך הוועדה, כמאה שלושים פניות שהגיעו דרך הוועדה, חלקן אנחנו גם מכירים שהגיעו אלינו ישירות ונתנו מענה וחלקן אנחנו הסתכלנו ובחנו
אורי סבג:
 בסופו של דבר יש סיבות מוצדקות לפניות ויש סיבות לא מוצדקות לפניות, אני לא אצלול לכל דבר, אבל בסופו של דבר אותן פניות שמוצדקות כמובן נבחנות במסגרת הערעורים וככל שהסטודנטים יהיו זכאים במסגרת הערעורים הם יקבלו על כך מענה
אורי סבג:
 אבל יש סטודנטים שרק כדי לסבר את האוזן, שמי שלא עומד בתנאי הסף - - -
יצחק פינדרוס:
כשאתה עושה השוואה לשנים עברו, עזוב, תמיד, אתה יודע בכל מלגה בכל זכות בכל זכאות יש תמיד ערעור, כל אחד רצה לקבל סכום מסוים, לא קיבל אותו, לא נוח לו עם זה
יצחק פינדרוס:
 זה בסדר, זה דבר טבעי
יצחק פינדרוס:
 אבל מה שאנחנו מנסים להבין, ואני אומר, זה עבר כחוט השני בין כולם, השירות הראשוני המוקד הטלפוני הוא תוצאת לוואי
יצחק פינדרוס:
 זאת אומרת, בנתוני השוואה, כשאתם עושים השוואה למה שהיה בשנים עברו, יש פחות פניות? פחות תלונות? פחות אירועים? יותר אירועים? יותר תלונות?
אורי סבג:
אני חושב שאנחנו עומדים במספרים מאוד דומים, גם בנושא של הערעורים וגם בנושא של מספר הזכאים, כמו שאמרתי
אורי סבג:
 זאת אומרת, אין איזשהו שוני
אורי סבג:
 אני רוצה דווקא לטייב את זה
אורי סבג:
 מבחינתי, זה שהיו הפניות הללו בשנה האחרונה, ששוב, היו פניות גם בשנים קודמות ואולי זה לא הגיע - - -
יצחק פינדרוס:
אבל אתה אומר התחושה שלנו - - -
אורי סבג:
הסיבה שעברנו היא לאור קשיים תפעוליים
אורי סבג:
 אני לא אזכור פה את כלל הקשיים, אבל היו לא מעט קשיים תפעוליים בשנים קודמות
אורי סבג:
 זו אחת מהסיבות המרכזיות שבגללן עשינו את המעבר הזה
אורי סבג:
 עכשיו נכון, זו שנה ראשונה, אנחנו מודעים לזה וערים לכך
אורי סבג:
 גם צריך, שוב פעם, לא כדי להתקטנן, חלילה, אבל צריך להכניס את זה לפרופורציה
אורי סבג:
 כי יש פניות שהמדיניות, לצורך העניין, יש תנאי סף למלגה
אורי סבג:
 סטודנט שלא עומד בתנאי הסף, גם ידיי כבולות בהיבט הזה
אורי סבג:
 זאת אומרת, סטודנט שלא עומד בהיקף הלימודים הנדרש, או סטודנט שלא הגיש משהו שצריך, או משהו בסגנון
אורי סבג:
 אז יש פה איזשהו משהו - - -
יצחק פינדרוס:
אז אני עדיין מתעקש, התלונות לא באות על זה
יצחק פינדרוס:
 התלונות באות על - - -
אורי סבג:
על טיב השירות
אורי סבג:
 ואני אומר, בהיבט של טיב השירות - - -
תרצה דרדיק:
אבל אנשים קיבלו תשובה שהם לא זכאים כשהייתה טעות בקליטת החומר
תרצה דרדיק:
 אני קיבלתי תשובה שאני לא זכאית כי לא קלטו את החומר שלי
תרצה דרדיק:
 עכשיו, אני באתי להילחם אחרי שכמוני אלפים שלא יודעים
תרצה דרדיק:
 מישהו בדק את הטפסים שוב?
אורי סבג:
אז שוב, הייתה מסגרת זמנים להגשת הבקשה
אורי סבג:
 סטודנטים שהיה חסר להם טופס או שהיה טופס שגוי, ניתנו להם עשרה ימים להחזיר את הבקשה
אורי סבג:
 מי שלא עשה את זה, צר לי באמת, אבל באמת לא יכול להגיש מלגה
אורי סבג:
 מי שבאמת חל אצלו איזשהו שינוי, לצורך העניין - - -
יצחק פינדרוס:
אבל סליחה שאני מתעקש, הם חוזרים ואומרים, הם לא אומרים היה חסר טופס, הם אומרים הייתה טעות, היו טעויות בהקלדה, טעויות בקבלה, טעויות בהתייחסות, הם לא מדברים על אני מערער, חוץ מהאחרונה שדיברה, צופיה, שאמרה אני כן עומדת כלכלית, סוג הדברים שאתה יכול להגיד אני בודק את הנתונים
יצחק פינדרוס:
 רוב התלונות הם לא על זה, הגשנו הכל ואתם פשוט טעיתם בהקלדה
יצחק פינדרוס:
 לכן אני אומר, יש פה משהו בעייתי
אילן גילאון:
ברשותכם, אני אתייחס לדברים, אלון גלרון, מנכ"ל פר"ח
אילן גילאון:
      הטענה המרכזית שעולה פה היא טענת השירות והיא טענה צודקת
אילן גילאון:
 המענים לטלפונים היו ארוכים מידי ולמרות שדיברנו לא הצלחנו לענות בקצב הרצוי
אילן גילאון:
 זאת טענה מוצדקת
אילן גילאון:
      חלק מהסיבות שהמענים לטלפונים לא עמדו בלחצים היא ששיחות ארוכות שלא רגילות התנהלו סביב נושא הקריטריונים שהשתנו
אילן גילאון:
 כלומר, לא הסתפקו בתשובה של 'הקריטריון השתנה', אלא הם נכנסו לעומקם של הדברים, לשיחות
אילן גילאון:
 ועדיין לא נתנו מענה
אילן גילאון:
 וכמו שיוסי תיאר, אנחנו עומדים לשפר את הדברים האלו תוך כדי תנועה, וודאי לקראת השנה הבאה
אילן גילאון:
      הדוגמא שנתת מקודם, שאני לא מכיר אותה, היא של שנת מעבר
אילן גילאון:
 אמרת כאשר מעונות היום עברו ממקום למקום אז היו הרבה תלונות
אילן גילאון:
 כלומר, יש פה שנת מעבר ששנת המעבר הזאת כרוכה בלמידה של כל המערכת, כולל הסטודנטים, א' של השינוי בקריטריונים, ושלנו שינויים אחרים שאנחנו צריכים ללמוד אותם
אילן גילאון:
 המערכת פועלת בצורה הכי תקינה שיש
אילן גילאון:
      תיארת מקרה שאני גם במקרה מכיר אותו
אילן גילאון:
 יש טעויות הקלדה לפעמים
אילן גילאון:
 אנחנו בבקרה על הדברים הללו מראש, הבקרה שלנו מראה אחרת, אבל יש מצבים והמקרה שאת מציגה כרגע הוא מקרה שאכן הייתה שם, אם אני זוכר נכון כי לא הכול מגיע אליי, אבל המקרה הזה כנראה כן הגיע אליי, שהייתה שם טעות הקלדה שתוקנה בערעורים
אילן גילאון:
 הדברים האלה קיימים, בשביל זה קיים תהליך של ערעורים
אילן גילאון:
 בכל אופן, העומס הגדול שאתה מתאר שמתנקז בזמן מסוים הוא לא מקרי, כיוון שאם מועד האירועים עומד להסתיים, המועד המקורי של הערעורים עמד להסתיים, לכן הייתה התנקזות של הרבה מהתלונות שבחלקן, כמו שאמרנו, מוצדקות ובחלקן אינן מוצדקות
אילן גילאון:
     אם מוסד לימודים מנפיק אישור, מסמך, שהסטודנט הוא על תנאי, אנחנו כמערכת לא יכולים לשנות את זה
אילן גילאון:
 אנחנו צריכים לקבל את הדברים הללו כפשוטם
אילן גילאון:
 ולכן על זה יש ערעורים, סטודנט אומר אני לא סטודנט על תנאי, אני סטודנט מן המניין, אבל מוסד הלימודים שהוא אמון על הנפקת האישורים מוציא אישור מסוג אחר
אילן גילאון:
 אני לא מדבר על מקרה אחד, אני מדבר על עשרות מקרים או מאות מקרים מהסוג הזה
אילן גילאון:
 אז בהחלט, קודם כל, צר לי על כל אחת ואחת מכן שעוברת חוויה אישית לא פשוטה וכמו שאתן אומרות יש עוד כמה כאלה
אילן גילאון:
 אנחנו הרי באים מפר"ח, אנחנו עובדים עם האנשים - - -
יצחק פינדרוס:
דרך אגב, הנושא של סטודנט על תנאי, זו שאלה אליכם, זה משהו שהשתנה מה - - -
אורי סבג:
הסטודנט שעל תנאי לא זכאי
יצחק פינדרוס:
מאד ברור לנו
יצחק פינדרוס:
 אם אדם עושה מכינה יחד עם תחילת התואר אז הוא סטודנט בהגדרה זה נכון
יצחק פינדרוס:
 אני שואל, בשנת תשפ"ב, בסדר? סטודנט שעשה מכינה יחד עם ההתחלה שהוא בעצם בהגדרה שלו סטודנט על תנאי כי אם הוא לא יסיים את המכינה אז הוא לא יהיה סטודנט מן המניין אז אחד תלוי בשני, נכון
יצחק פינדרוס:
 מה קרה אז? זה משהו שהשתנה?
אורי סבג:
אני חושב שכן
יצחק פינדרוס:
שהשתנה?
אורי סבג:
 כלומר, סטודנט שהיה על תנאי, כן, הידקנו את הקריטריונים
קריאה:
אבל אמרתם שקודם שגם סטודנטים במכינות זכאים
יצחק פינדרוס:
סליחה, לא להפריע
אילן גילאון:
רק להשלים את מה שאני אומר
אילן גילאון:
 חוץ מזה שגם כן הייתה לך עוד אפשרות למלגת נוספת שזו מלגת פר"ח, זה מחוץ לסיפור
אילן גילאון:
 אנחנו פועלים כל הזמן בעקבות דברים שנתקלנו בהם שאנחנו יודעים לקחת עליהם אחריות וזה הנושא של השירות הטלפוני
אילן גילאון:
 שזה באחריותנו, זה לא באחריות המל"ג
אילן גילאון:
 שמח שיוסי אמנם לקח את זה אבל זו האחריות שלנו בנושא הזה
אילן גילאון:
 את דיברת עם איתן ארתור שיושב כאן? לא היה לך מצב כזה לפני שנה או שנתיים שיכולת לדבר עם מנהל הקרן
אילן גילאון:
 מנהל הקרן לקח על עצמו את האחריות לטפל במקרים פרטניים שלפעמים - - -
אורי סבג:
שיחות יזומות
אילן גילאון:
שיחות יזומות שלפעמים, באמת, פתרו עניין, ולפעמים היו להבהיר שלמרות המחשבה של סטודנט מסוים שהוא עומד בתנאים, הוא לא בהכרח עומד בתנאים
אילן גילאון:
      עכשיו, אנחנו בשלב הערעורים
אילן גילאון:
 כלומר, מי שהגיש ערעור, אנחנו בוחנים את הדברים
אילן גילאון:
 שתבינו נכון, יוסי אומר שלושים אחוז מהבקשות הן בקשות שזכו במלגה וזה סביר
אילן גילאון:
 זה מה שהיה גם לפני שנה, זה מה שהיה לפני שנתיים
אילן גילאון:
 ככל הנראה, אנחנו לא היינו מעורבים, אבל לפי הסיפורים שלימים, פה אין שינוי
אילן גילאון:
 השינוי הגדול שאנחנו פועלים לשנות, לטפל גם בזמן אמת ובעיקר לקראת השנה הבאה, יוסי לא הוסיף פה עוד היבט נוסף שאנחנו רוצים להוסיף כדי לשפר, זה לייצר באמת מצב שבו מה שתיארתם, החוויה הזו של זמני ההמתנה, היא לא חוויה שתחזור על עצמה
אילן גילאון:
      וכמו שאני גם אומר, חלק ניכר מזה זו באמת שנת המעבר
אילן גילאון:
 אנחנו מכירים את זה גם מדברים אחרים שהיו קודם לכן ואתה תיארת בעצמך על מקרה אחר
יצחק פינדרוס:
אני רוצה להעיר הערה, זה פחות הנושא שלנו כרגע אבל מתעורר אצלי תוך כדי הדיון
יצחק פינדרוס:
 הנושא הזה של סטודנט על תנאי, השינוי הזה, אני לא בטוח שהוא נכון
יצחק פינדרוס:
 הוא לא לא-נכון כי זאת הגדרה חוקית
יצחק פינדרוס:
 עכשיו, אם זה מה שהיה תמיד, בסדר, אני לא הולך לשנות, אבל זה יכול להיות משהו שיוצר עיוות מסוים כי בפועל, הוא לא סטודנט על תנאי ברמה האובייקטיבית
יצחק פינדרוס:
 ברמה הסובייקטיבית אתה צודק, הוא סטודנט על תנאי, כי בהגדרה
יצחק פינדרוס:
 אבל כשהוא מתחיל את הלימודים, הוא נכנס להיות סטודנט ואנחנו מכירים את זה ובהגדרה הוא צריך מכינה אז הוא נכנס פנימה
יצחק פינדרוס:
      רוב הנשירות, ואתם מכירים את זה כמל"ג יותר טוב ממני, רוב הנשירות אחרי המכינה זה לא אלה שהתחילו את שניהם ביחד
יצחק פינדרוס:
 רוב הנשירות הם אלה שהלכו למכינה ולאחר מכן הלכו לתואר ראשון
יצחק פינדרוס:
 לא ביקשתי להכיר, אבל מי שהתחיל תואר ראשון בפועל, ונכון שמבחינה פורמלית הוא לא יכול להיות כי הוא לא סיים את המכינה ולכן הוא מוגדר, אני חושב שזה משהו שאתם צריכים לבדוק
יצחק פינדרוס:
 אם לא הייתם משנים את זה, בסדר
יצחק פינדרוס:
 אבל אני לא חושב שזה שינוי שמועיל לעצם העניין
יצחק פינדרוס:
 הוא טכני, הדבר הזה
אורי סבג:
שוב, יש מקומות שאולי זה טכני ויש מקומות שזה אולי לא טכני ואז הסטודנטים - - -
יצחק פינדרוס:
לא, אמרתי איך
יצחק פינדרוס:
 יש סטודנט שהלך למכינה, זה משהו אחד
יצחק פינדרוס:
 יש סטודנט שנכנס ללמוד תואר ראשון
אורי סבג:
יש סטודנטים, לצורך העניין, שלא עברו איזשהו ציון ראוי כדי לעבור לשנה העוקבת או משהו בסגנון
אורי סבג:
 ואם המוסד הגדיר אותו כעל תנאי ויש לו איזשהו חשש נשירה, אנחנו רוצים לתת את הכסף לסטודנטים שבסופו של דבר יצלחו את התואר, יסיימו את התואר
יצחק פינדרוס:
אני לא נכנס לכם
יצחק פינדרוס:
 אני רק אומר, כשאתם עושים שינוי בדבר הזה, ולכן שאלתי מה היה בעבר
יצחק פינדרוס:
 אם עשיתם שינויים בדבר הזה, הוא קצת יותר מורכב
יצחק פינדרוס:
 זה לא אחד נופל ואחד נכנס
יצחק פינדרוס:
 אתם מדברים על מסה קריטית שאתם בעצם, אין להם דרך בסוף לקבל את המלגה
יצחק פינדרוס:
 כי הם עושים את זה יחד ואין להם דרך להיכנס פנימה
יצחק פינדרוס:
 בעצם לקחתם קבוצה מאוד מוגדרת ואמרתם חברה, אתם בחוץ
תרצה דרדיק:
בשלב הזה של השנה, כבר הסטודנטים האלה לא על תנאי
תרצה דרדיק:
 כלומר, הם מגישים ערעור ואומרים אנחנו כבר לא על תנאי ואומרים להם תגישו - - -
יצחק פינדרוס:
בסדר, אבל עוד פעם, זה מה שאני אומר, הנושא בסוף הוא טכני
יצחק פינדרוס:
 הוא לא נושא מהותי
יצחק פינדרוס:
 כשאתה מדבר על הכנסה ואתה רוצה להגדיר מהו מצב סוציו-אקונומי, זה נושא מהותי
יצחק פינדרוס:
 אתה מדבר כרגע על נושא טכני שאתה גורם לעצמך בעצם, כמו שהיא אומרת, אז הוא יחכה, הוא ינסה לדאוג שתגישו עוד עשרה ימים את הערעורים ואז הם יגישו את זה עשרה ימים יותר מאוחר ואז הוא פתאום לא יהיה על תנאי כי הוא כבר סיים את המכינה
יצחק פינדרוס:
 זה בעצם משחק מילים, זה לא משהו אמיתי
תרצה דרדיק:
סטודנטים הביאו כבר אישורים שהם לא על תנאי
אילן גילאון:
יש מצבים שבעצם הם לא מסיימים את המכינה ואז הם לא מתחילים סמסטר ב'
אילן גילאון:
 סמסטר א' הם לומדים מכינה ותואר ראשון והתואר הראשון שלהם הוא על תנאי בהנחה והם מסיימים את המכינה
אילן גילאון:
 אבל אם הם לא מסיימים את המכינה, הלימודים נפסקים
יצחק פינדרוס:
זה מבחינה פורמלית, אבל אמרתי מבחינה טכנית
יצחק פינדרוס:
 הרי מה קורה מבחינה טכנית, לכן שאלתי את המל"ג, תבדקו
יצחק פינדרוס:
 מתי נושרים, מתי הנשירה על פי רוב
יצחק פינדרוס:
 כשאתה נכנסת לאותה מכללה שקיבלה אותך לתואר ראשון, עושה את הבדיקות שלה אם אתה בעצם הולך לעבור
יצחק פינדרוס:
 על כמויות טכניות, זאת אומרת, בדיקה לעשות וי
יצחק פינדרוס:
 זאת אומרת, אם אתה רוצה אני יכול לחדד לך את זה עוד יותר
יצחק פינדרוס:
 אם למדת במוסד, בסמינר שבעצם, את רוב המטלות שלך לתואר ראשון סיימת, פורמלית לא קיבלת תואר ראשון
יצחק פינדרוס:
 אז עכשיו מעבירים אותך פורמלית
יצחק פינדרוס:
 אתה יודע, פורמליות
יצחק פינדרוס:
 זה לא משהו אמיתי
יצחק פינדרוס:
 יש מצב שבסדר, הלכתי למכינה ונשרתי במכינה, זה קורה
יצחק פינדרוס:
 זה אחוזים גבוהים, אני מסכים
יצחק פינדרוס:
 אבל לא במקרה הזה כשזה טכני
יצחק פינדרוס:
     משרד החינוך כן מכיר בזה בלימודי תואר, לא מכיר בלימודי תואר ללימודים שלמדת לפני כן, במשחק הזה משחקת המכללה ויודעת, זאת אומרת, כולם יודעים בדיוק מה הולך להיות ואיך זה הולך להסתיים ואין פה סודות
יצחק פינדרוס:
 ולכן אמרתי, זה טכני
יצחק פינדרוס:
 זה כנראה גם משהו שגורם לאיזשהו סתם סבל מיותר
יצחק פינדרוס:
      כן, רצית להוסיף משהו? משרד העבודה
יצחק פינדרוס:
  בבקשה
יצחק פינדרוס:
 רק שם, שיהיה לפרוטוקול
שירה ברלינר פולג:
אהלן, שירה ברלינר, מנהלת מה"ט
שירה ברלינר פולג:
     אנחנו כל השנים, בעצם, היינו שותפים ביחד עם המל"ג בתפעול המלגות של משרד החינוך
שירה ברלינר פולג:
 אנחנו קיבלנו הודעה ממשרד החינוך שהוא לא הולך להפעיל את הסיפור הזה יותר באיזושהי התראה לא מאוד ארוכה, ולמעשה הצטרפנו למל"ג בהפעלת המלגות באמצעות מכון דוידסון
שירה ברלינר פולג:
      אנחנו מפעילים בעצמנו מערך של פניות ציבור שיושב אצלנו
שירה ברלינר פולג:
 לא קיבלנו כאלו פניות, יכול להיות שהיה איזה משהו אחר, ספציפית, על הסטודנטים והסטודנטיות של מה"ט
שירה ברלינר פולג:
 בהיקפים הרבה יותר נמוכים ובתקציב משמעותית יותר נמוך
שירה ברלינר פולג:
 אם יש משהו מהסוג הזה - - -
אילן גילאון:
מערכת זהה
שירה ברלינר פולג:
לא, לא
שירה ברלינר פולג:
 המערכת זהה לחלוטין אבל יש גם מערכת פניות ציבור למה"ט לבד
שירה ברלינר פולג:
 אפשר לפנות ישירות אלינו ולא קיבלנו - - -
ארתור איתן:
למען הפרוטוקול אני אגיד שהפניות, התשובות לנושאים יצאו בסדר גודל של שלושה שבועות לאחר מכן
שירה ברלינר פולג:
כן, אז היה איזה פער ויכול להיות שזה קצת הוריד את הפיק של הסטודנטים של מה"ט פשוט פנו טיפה אחרי ולא סבלו, למיטב ידיעתנו, אנחנו לא קיבלנו את הפניות האלו, לא סבלו מעיכובים
שירה ברלינר פולג:
 פשוט יכול להיות שזה עניין של לוח זמנים, מתי זה קרה - - -
קריאה:
עוד תקבלו
שירה ברלינר פולג:
יכול להיות, הכל יכול להיות
שירה ברלינר פולג:
 אנחנו ערוכים, לוקחים מאוד ברצינות את הסיפור הזה
שירה ברלינר פולג:
 פניות ציבור נענות תמיד ומהר ומטופלות וככל שיש אנחנו נטפל בהן
שירה ברלינר פולג:
 לקראת השנה הבאה, אנחנו גם נפיק לקחים
יצחק פינדרוס:
      מה שנשאר לי בעצם פתוח פה זה משהו שאני מנסה להבין, בסוף אני לא מצליח להבין אותו
יצחק פינדרוס:
 אם סטודנט הגיש, והייתה טעות הקלדה, הוא בעצם לא הצליח ליצור את האינטראקציה בגלל הביצועים שתיארנו פה
יצחק פינדרוס:
 הוא בעצם סיים, אז הוא מדבר היום לקירות?
ארתור איתן:
אז אני אסביר רק את התהליך
ארתור איתן:
 בתחילת תקופת ההרשמה, סטודנטים נרשמו בעצם, יש גם אתר חדש שנבנה - - -
יצחק פינדרוס:
לא, לא, אני שואל שאלה מאוד ספציפית
ארתור איתן:
כן, כן, אני אענה
ארתור איתן:
 הסטודנט בעצם נדרש להעלות מסמכים
ארתור איתן:
 ברגע שהוא העלה את המסמכים, אנחנו מתחילים לבדוק את המסמכים שהועלו
ארתור איתן:
 ברגע שאנחנו מזהים בבדיקה הראשונית שיש מסמכים שהם לא נכונים, כמו שאת תיארת, שלא קיבלנו מסמך, למשל בדוגמא הזאת של הכנסת הורה
ארתור איתן:
 אנחנו מכניסים את החזרה, הכל נעשה בצורה אוטומטית
ארתור איתן:
 כלומר, אנחנו לוחצים על כפתור, הבקשה חוזרת למי שהגיש אותה, הוא מקבל אסמס, מקבל אימייל שבקשתך הוחזרה, תכנס לאזור האישי שם כתוב בדיוק מה לא בסדר, תקן את הבקשה
ארתור איתן:
 אם אתה בוחר לא לתקן את הבקשה או שאתה מתקן אבל שוב, מתקן כראות עיניך ולא לפי מה שאנחנו צריכים, במקרה הזה הבקשה תידחה
ארתור איתן:
      מצב נוסף שבו הבקשה יכולה להידחות זה אם יש לנו בעיה עם אחד ממסמכי היסוד
ארתור איתן:
 מסמכי היסוד זה אישור לימודים, כלומר אם אתה מגיש אישור לימודים שלא כתוב שם שאתה סטודנט פעיל, שאתה סטודנט לא לתואר
ארתור איתן:
 אז לצורך העניין, אין כל כך מלגה, אנחנו בכל זאת מחזירים את זה לתיקון
ארתור איתן:
 אבל בדרך כלל אנחנו מבינים כבר שזה ייגמר בפסילה מוחלטת
ארתור איתן:
     מסמך שני זה גובה שכר הלימוד, שזה הוזכר כאן
ארתור איתן:
 הרבה מאוד המוסדות נותנים גובה שכר לימוד או הסטודנטים מביאים לנו גובה שכר לימוד שהוא לא מפורט
ארתור איתן:
 כלומר, כתוב שם גובה שכר לימוד 11,000 שקל
ארתור איתן:
 מה זה? כלומר, כשאתה צולל פנימה אתה מגלה שיש שם קורסים של בחירה, קורסים של השלמה, כששכר הלימוד עצמו הוא לצורך העניין, שלושת אלפים שקל
ארתור איתן:
 ויוסי הזכיר את זה קודם, שיש היקף לימודים נדרש
יצחק פינדרוס:
שלח אותי לשם, איפה יש שכר לימוד שלושת אלפים שקל?
ארתור איתן:
אם יש לך כל מיני קיזוזים ודברים מהסוג הזה
ארתור איתן:
 אבל אנחנו חייבים בעצם להבין ממה מורכב שכר הלימוד, אז מקרה כזה גם יחזור
ארתור איתן:
 אנחנו נבקש שכר לימוד מפורט, המוסדות לפעמים נותנים משהו מתומצת, לפעמים משהו מפורט, אנחנו חייבים את המפורט
ארתור איתן:
 ותעודת הזהות של הסטודנט שזה, מן הסתם, ברגע שאנחנו לא רואים תעודה מלאה, אנחנו לא יודעים אם הוא בכלל אזרח, אם הוא תושב, ואז עוד פעם נשאלת השאלה אם הוא בכלל זכאי
ארתור איתן:
      זה חוזר לסטודנט, הסטודנט ממלא, מחזיר לנו את זה
ארתור איתן:
 זה המקום שיכולות להיות טעויות הקלדה
ארתור איתן:
 כלומר, לאחר שהבקשה חזרה, הן אם היא הייתה מושלמת, מושלמת מבחינת המסמכים מלכתחילה, כל המסמכים היו, הן אם זה חזר לתיקון ואז חזר אלינו, עכשיו מישהו יפתח את הדברים ובעצם את תוכלי להקליד, כי הסטודנט לא מקליד את הפרמטרים
ארתור איתן:
 אנחנו לא מבקשים מהסטודנט שיקליד כמה נפשות יש לו, אנחנו נקליד את זה לבד
ארתור איתן:
 במקרה הזה, באמת יכולות להיות טעויות הקלדה
ארתור איתן:
 לשם זה בעצם יש ערעור
ארתור איתן:
 בערעור אתה יכול לערער על שני דברים
ארתור איתן:
 אחד מהם - - -
קריאה:
בבקרה שלך
ארתור איתן:
ודאי
ארתור איתן:
 יש גם כל מיני בקרות והכל, ועדיין, הבקרות האלה, לא כל בקשה שנבדקת, אנחנו בודקים אותה פעם שניה
ארתור איתן:
 כלומר, יכולה להשתחל טעות
ארתור איתן:
     בערעור, יש שתי סיבות לערעור: הסיבה הראשונה, העיקרית, היא בעצם טעויות הקלדה
ארתור איתן:
 כי צפינו שדבר כזה יכול לקרות
ארתור איתן:
 ואז אתה אומר, שמע, אני בתעודת זהות שיש לי שישה ילדים, אתם רשמתם לי שלושה
ארתור איתן:
 נפתח, נגיד אוקיי, נרכין ראש ונגיד וואלה, את צודקת
ארתור איתן:
 עשינו פה טעות
ארתור איתן:
 אנחנו מתקנים
ארתור איתן:
      אפשרות שניה זה אם מסמך שרלוונטי קודם, לצורך העניין, יש נכות במשפחה ולא צירפתם נכות במשפחה, איכשהו זה נשכח או משהו כזה, אבל זה היה רלוונטי לתקופות הרלוונטיות, לא שנולד ילד שלשום ואז אתה מבקש להוסיף את זה אלא משהו שהיה רלוונטי
אורי סבג:
חל שינוי סטטוס בתקופת ההרשמה, בעצם
ארתור איתן:
ואז אתה יכול להגיש את המסמך הזה גם כן בתקופת הערעור
ארתור איתן:
      אז, בגדול, ניסינו לכסות את כל מנעד הטעויות שיכולות להיות
ארתור איתן:
 הן אם זה טעויות הקלדה שלנו, הן אם זה טעויות של הסטודנט שלמשל, צירף מסמכים לא נכונים, שלחנו לו את זה לתיקון והוא החזיר לנו את זה, ובין אם הסטודנט בכלל שכח לצרף איזשהו מסמך שהיה רלוונטי, אז במסגרת הערעור הוא יכול לצרף
ארתור איתן:
 אלה בעצם חיי הבקשה
אילן גילאון:
אני אתן שתי דוגמאות נוספות: אם מוסד ממשלתי היה סגור, לדוגמא, בפסח, או משהו כזה, או במקרה של הטכניון, שפרצו שם והמערכת שלהם קרסה ואנשים לא יכלו לקבל אישורי לימודים
אילן גילאון:
 לקחנו את הדברים האלו בחשבון ולאותם סטודנטים רלוונטיים הייתה הארכה בתקופת ההגשה